Umhverfisstofnun vekur athygli á að ökutæki í lausagangi er heilsuspillandi mengunarvaldur . Færri vita e.t.v. að það er bannað samkvæmt lögum að láta kyrrstætt ökutæki ganga lengur en í örstutta stund , nema sérstaklega standi á . Jafnframt er óheimilt að láta vélar kyrrstæðra ökutækja ganga lengur en í örstutta stund nema sérstaklega standi á . Regla þessi á ekki við um ökutæki lögreglu , slökkviliðs o.þ.h. “ Ökutæki í lausagangi losar mikið magn af loftmengandi efnum sem geta verið heilsuspillandi . Því er til mikils að vinna fyrir ökumanninn að draga úr mengun frá bílnum með því að hafa hann ekki í lausagangi , þar sem því verður við komið . Markmið í aðgerðum stjórnvalda tengdum loftgæðum , Hreint loft til framtíðar – Áætlun um loftgæði á Íslandi 2018 / - 2029 [ 1 ] er að draga úr mengun frá umferð og þar á m.a. við að takmarka lausagang ökutækja . Umhverfisstofnun vill biðla til ökumanna að virða rétt fólks til að anda að sér heilnæmu lofti . Stofnunin vill sérstaklega biðla til ökumanna að hafa ekki ökutæki í lausagangi að óþörfu og þá sérstaklega við heilbrigðisstofnanir , grunnskóla , leikskóla og við íbúðarhús . Með aukinni vitundarvakningu drögum við úr mengun og aukum heilnæmi nærumhverfis okkar allra .